CELEX: 62005CJ0269
Language: ro
Date: 2007-01-11
Title: Hotărârea Curții (camera a șaptea) din 11 ianuarie 2007.#Comisia Comunităților Europene împotriva Republicii Elene.#Neîndeplinirea obligațiilor de către un stat - Articolul 1 din Regulamentul (CEE) nr. 4055/86 - Transporturi maritime - Taxe portuare aplicabile navelor de pasageri sau de mărfuri - Taxe portuare aplicabile autovehiculelor transportate de feriboturi - Discriminare.#Cauza C-269/05.

Hotărârea Curții (Camera a șaptea) din 11 ianuarie 2007 – Comisia Comunităților Europene/Republica Elenă
       (Cauza C‑269/05)
      „Neîndeplinirea obligațiilor de către un stat membru – Articolul 1 din Regulamentul (CEE) nr. 4055/86 – Transporturi maritime – Taxă portuară aplicabilă navelor de pasageri sau de mărfuri – Taxă portuară aplicabilă vehiculelor transportate de feriboturi – Discriminare”
      1.                     Acțiune în constatarea neîndeplinirii obligațiilor – Examinarea de către Curte a temeiniciei – Situație care trebuie luată
            în considerare – Situația la expirarea termenului stabilit în avizul motivat (art. 226 CE) (a se vedea punctul 23)
      2.                     Transporturi – Transporturi maritime – Libertatea de a presta servicii – Restricții (Regulamentul nr. 4055/86 al Consiliului,
            art. 1) (a se vedea punctele 24-30)
      Obiectul
      
         
               Neîndeplinirea obligațiilor de către un stat membru – Încălcarea articolului 1 din Regulamentul (CEE) nr. 4055/86 al Consiliului
                  din 22 decembrie 1986 de aplicare a principiului libertății de a presta servicii în transporturile maritime între state membre
                  și între state membre și țări terțe (JO L 378, p. 1, Ediție specială, 06/vol. 1, p. 173) – Taxă portuară aplicabilă navelor
                  de pasageri sau de mărfuri – Aplicarea unei cote de taxare inferioare navelor care circulă între porturi situate pe teritoriul
                  național – Taxă portuară aplicabilă vehiculelor transportate de bacurile de transport al vehiculelor – Taxă care nu se aplică
                  vehiculelor care circulă între porturi situate pe teritoriul național. 
               
            Dispozitivul
      
         
                  1)
               
               
                  
               
               
                  	Prin menținerea în vigoare:
               
            –        a drepturilor portuare aplicabile navelor de pasageri (incluzând navele de croazieră) sau navelor de mărfuri, de
         intrare în radă, de acostare și de ancoraj în porturile Pireu și Salonic, mai reduse atunci când transportul este efectuat
         între două porturi de pe teritoriul național decât atunci când transportul este internațional,
      
      –       a drepturilor în favoarea fondurilor organismelor portuare constituite ca societăți pe acțiuni potrivit Legii nr. 2932/2001
         și a porturilor Pireu și Salonic, percepute vehiculelor la îmbarcarea pe feriboturi care efectuează curse internaționale,
         în timp ce astfel de drepturi nu sunt percepute pentru cursele între porturile grecești, 
      
      –        a dreptului municipalităților pe teritoriul cărora funcționează porturile de a percepe redevențe pentru vehiculele
         care se îmbarcă pe feriboturi având ca destinație porturi străine,
      
      Republica Elenă nu și‑a îndeplinit obligațiile care îi revin potrivit articolului 1 din Regulamentul (CEE) nr. 4055/86 al
         Consiliului din 22 decembrie 1986 de aplicare a principiului libertății de a presta servicii în transporturile maritime între
         state membre și între state membre și țări terțe. 
      
      
         
                  2)
               
               
                  
               
               
                  	Obligă Republica Elenă la plata cheltuielilor de judecată.